भावनात्मक तौर पर कमजोर दिखे मंगेतर ने पुलिस के सामने इस बात से इनकार किया कि भाटिया परिवार तांत्रिक क्रियाओं में लिप्त रहता था. घर से मिली डायरी में इस बात का जिक्र है कि दो साल पहले प्रियंका अपनी मां और मामा के साथ उज्जैन गई थी. कहा जा रहा है कि प्रियंका की शादी को लेकर वहां रात में कोई अनुष्ठान किया गया था. मंगेतर ने पुलिस को बताया कि उसे ऐसी कोई जानकारी नहीं है और न ही कभी प्रियंका ने उससे इस बात का जिक्र किया.